2020. gada 24. novembrī Rīkojums Nr. 678

Rīgā (prot. Nr. 73 31. §)

**Par apropriācijas p****alielināšanu Veselības ministrijai**

1. Atbilstoši likuma "[Par valsts budžetu 2020. gadam](https://likumi.lv/ta/id/306232-par-valsts-budzetu-2019-gadam)" [44. panta](https://likumi.lv/ta/id/306232-par-valsts-budzetu-2019-gadam#p42) otrajai un trešajai daļai atbalstīt apropriācijas palielināšanu Veselības ministrijai resursiem no dotācijas no vispārējiem ieņēmumiem un izdevumiem programmā 97.00.00 "Nozares vadība un politikas plānošana" 17 775 *euro* apmērā, lai nodrošinātu finansējumu kapitālieguldījumiem valsts nekustamajā īpašumā Antonijas ielā 1, Rīgā.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par valsts budžeta apropriācijas palielināšanu atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas palielināšanu un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, palielināt apropriāciju.

Ministru prezidents A. K. Kariņš

Veselības ministre I. Viņķele